Diari Oficial de la Generalitat Valenciana


Sumari del DOGV 1535, del 06-05-1991 (1991/821009)

RESOLUCIÓ de 27 de febrer de 1991, del Conseller d'Obres Públiques, Urbanisme i Transports, per la qual s'aprova definitivament la modificació de la unitat d'actuació núm. 18 del Pla General d'Ordenació Urbana d'Elda (Alacant).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1535

Data del DOGV
:   06-05-1991

Secció del DOGV
:   ALTRES DISPOSICIONS

Número del document
:   1991/821009


Data del document
:   27-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 27 de febrer de 1991, del Conseller d'Obres Públiques, Urbanisme i Transports, per la qual s'aprova definitivament la modificació de la unitat d'actuació núm. 18 del Pla General d'Ordenació Urbana d'Elda (Alacant).  
Vist l?expedient de modificació de la unitat d'actuació núm. 18 del Pla General d'Ordenació Urbana d'Elda (Alacant), que consisteix en l?eliminació de l?esmentada unitat d'Actuació del Pla General d'Ordenació Urbana vigent, a l?efecte de la reordenació del sòl d'aprofitament privat i de l?obtenció per part de l'ajuntament dels sòls de cessions per a espais lliures públics i dotacions públiques.  
Vist que el ple de l'ajuntament, en sessió de l'11 de maig de 1990, va acordar aprovar inicialment la modificació de la unitat d'actuació núm. 18 i es va publicar l'1 i el 8 de juny en el diari «La Verdad» i en el Butlletí Oficial de la Província respectivament, sense que s'hi hagen presentat al·legacions.  
Vist que en la sessió del 26 d'octubre de 1990 el ple de l'ajuntament va acordar aprovar provisionalment la referida modificació i trametre l'expedient al Conseller d'Obres Públiques, Urbanisme i Transports i sol·licitar els preceptius informes de la Diputació Provincial i de la Comissió Territorial d'Urbanisme.  
Vist que la Diputació Provincial d'Alacant va emetre l'informe favorable a la modificació proposada, el 10 de desembre de 1990, i també la Comissió Territorial d'Alacant, el 14 de desembre de 1990.  
Atès que la modificació proposada consisteix en l'eliminació de la Unitat d'Actuació núm. 18 del vigent Pla General d'Ordenació Urbana d'Elda (Alacant) a l'efecte de la reordenació del sòl d'aprofitament privat.  
Atès que la Diputació Provincial d'Alacant va emetre l'informe preceptiu de l'article 40 paràgraf Ir., apartat b) de la Llei del Sòl en sentit favorable, el 10 de desembre de 1990.  
Atès que la Comissió Territorial d'Urbanisme d'Alacant, en la sessió del 14 de desembre de 1990, va emetre en sentit favorable l'informe preceptuat en l'article 4??graf 1r., apartat b) de la Llei del Sòl i l'article 131, paràgraf 1r., reglament de planejament.  
Atès que de conformitat amb els articles 49, següents i concordants de la Llei del Sòl i els articles 161, següents i concordants del reglament de planejament, les modificacions de qualsevol dels elements del plans se subjectaran a les mateixes disposicions enunciades per a la seua formació, i en el cas que ens ocupa, la tramitació ha estat la correcta.  
Atés que segons allò preceptuat en l'article 3r., paràgraf 2 del Decret 137/90, de 30 de juliol del Consell de la Generalitat Valenciana, correspon al Conseller d'Obres Públiques, Urbanisme i Transports l?aprovació de la modificació efectuada.  
Vists els preceptes legals esmentats, la Llei del Sòl, la Llei de Procediment Administratiu, el reglament de planejament, el Decret 137/90, de 30 de juliol, del Consell de la Generalitat Valenciana i la resta de general i pertinent aplicació, resolc:  
Aprovar definitivament la modificació de la Unitat d'Actuació núm. 18 del Pla General d'Ordenació Urbana d'Elda (Alacant).  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 27 de febrer de 1991. - El Conseller d'Obres Públiques, Urbanisme i Transports: Eugenio Burriel de Orueta.